Filsafat Barat

Filsafat Barat adolah sebutan nan digunoan untuak pamikiran-pamikiran filsafat dalam dunia Barat atau Occidental. Pado umumnyo filsafat terdiri dari duo garih gadang, yaitu Filsafat Barat jo Filsafat Timur. Filsafat Barat babedo jo Filsafat Timur atau Oriental. Mangko disabuk Filsafat Barat mulonyo dari keinginan untuak mangarah kapado pamikiran atau falsafah paradaban Barat. Maso awalnyo dimulai jo filsafat Yunani di Yunani Kuno. Pado maso iko sabagian gadang Bumi alah dicakup, tamasuak Amerika Utara dan Australia. Panantuan wilayah nan manjadi bagian dalam manentukan aliran ma sabuah pamikiran atau falsafah itu lahia mamicu sangketo. Sangketo tajadi untuak manentukan wilayah takah Afrika Utara, sabagian gadang Timur Tengah, Rusia, jo lainnyo.

Kato filsafat dalam bahaso Indonesia, filosofi dalam bahaso Inggirih, barasa dari bahaso Yunani kuno, yaitu: philosophia (φιλοσοφία), nan sacao literal aratinyo, "kecintaan kapado perkataan" (philein = "mancintai" + sophia = kato mutiara, dalam arati pangatahuan). Dalam arati kontemporer, Filosofi Barat marujuak pado duo tradisi utamo filsafat kontemporer: filsafat analitik jo filsafat kontinental.

Sijarah Filsafat Kuno 

Sijarah Filsafat Yunani dimulai sakitar abaik ka-6 SM. Zaman iko acok disabuik juo sabagai zaman paralihan dari mitos ka logos. Sabalun maso iko, banyak urang nan mangecek tantang alam semesta jo kajadian di dalamnyo tajadi berkat kuaso gaib jo adikodrati, takah adonyo kuaso para dewa-dewi. Mitos-mitos seperti ini kerap sekali ditemukan di dalam sastra-sastra Yunani.

Jangkauan filsafat dalam pamahaman kuno jo pemikiran para filsuf kuno adolah usaha-usaha intelektual. Hal iko juolah nan manjadi parmasalahan-parmasalahan nan dipahami dalam filsafat. Filsafat juo mancakuik disiplin-disiplin lainnyo, takah matematika jo ilmu-ilmu pangetahuan alam, sarupo fisika, astronomi, jo biologi. Aristoteles marupoan salah saurang filsuf nan manuliskan pamahamannyo mangenai topik-topik iko. Istilah Filsafat Barat pun kudian muncul dan pada saat itu indak mambantu dan indak jaleh, sajak definisi itu maliputi babagai macam perbedaan takah tradisi, kelompok politik, kelompok agamo, dan pamikir-pamikir nan sudah ribuan tahun lamanyo.

Subdisiplin Filsafat Barat 

Pado umumnyo, filsuf-filsuf Barat dibagi ka dalam babarapo cabang pokok. Pambagian itu didasarkan pado jinih partanyaan nan diajuan dek urang-urang nan bakarajo di lapangan. Cabang nan paliang banyak berpengaruh pado maso dunia kuno adolah Stoic, yaitu manahan hao nafsu. Stoic dibagi ka dalam babarapo bagian filsafat, takah Logika, Etika, Ilmu pengetahuan, jo Fisika. Fisika marupoan konsep study tantang gejala-gejela alam di dalam dunia iko, dan tamasuak ilmu pengetahuan alam jo metafisika. Filsafat kontemporal sacaro umum dapek dibagi ka dalam metafisika, epistimologi, etika, axiology, jo estetis. Logika kadang-kadang juo dijadian sabagai bagian di dalam filsafat, kadang juo hanyo sabagai metode nan digunoan untuak sadoalah cabang-cabang filsafat.

Subdisiplin filsafat terdapat di dalam cabang-cabang nan luas tersebut. Pado level nan labiah gadang, terdapat filsafat Analitik jo filsafat Kontinental.

Teologi dan Filsafat 
Teologi tercakup di dalam palajaran dalam agamo dan samo halnyo jo filsafat. Teologi mangarah kapado partanyaan-partanyaan tentang eksistensi jo sifat Tuhan. Partanyaan di dalam teologi iko dijawek juo sacaro jaleh dek filsafat agama. Aristoteles, saurang filsuf Yunani kuno, mamasuakan teologi ka dalam cabang metafisika. Inyo juo mangatakan bahasonyo teologi sabagai pusek dalam filsafat. Pado abaik kadua puluah, para filsuf bausaho manjawek partanyaan-partanyaan teologis tersebut. Filsafat jo teologi punyo katerkaitan filsafat manjadi aka di dalam mamahami teologi. Palajaran agamo manjadi salah satu contohnyo. Parbandingan agamo-agamo gadang di dunia dapek labih mudah dilakukan jo manggunoan filsafat.

Catatan kaki

Rujuakan

Bacaan lanjut 
Copleston, Frederick (1946–1975). A History of Philosophy, 11 vols. Continuum.
Hegel, Georg Wilhelm Friedrich (1996) [1892 Kegan Paul]. Haldane, Elizabeth Sanderson, ed. Vorlesungen über die Geschichte der Philosophie [Hegel's Lectures on the History of Philosophy, 3 vols.]. Humanities Press International.
Kenny, Anthony (2010). A New History of Western Philosophy. Oxford University Press.
Russell, Bertrand (1945). A History of Western Philosophy. Simon & Schuster.

Filsafat